
COMUNICAT DE PRESĂ



Având în vedere declarațiile din spațiul public referitoare la investigația pe care Consiliul Concurenței a derulat-o și care privește încălcări ale legislației în domeniul concurenței de către operatori de distribuție a energiei electrice concesionari și întreprinderi furnizoare de contoare și echipamente de măsurare a energiei electrice, facem următoarele precizări:

· ANRE nu a primit, până în prezent, Decizia Consiliului Concurenței cu privire la investigația desfășurată. 

· În momentul în care o vom primi, vom declanșa procedurile privind calculele de modificare a tarifelor de distribuție, în sensul reducerii lor, luând în considerare efectele cumulate ale achizițiilor de contoare, în perioada 2008 -2015.


Comitetul de reglementare al ANRE acordă, în continuare, o atenție deosebită analizei tuturor costurilor care compun factura finală de energie și nu va ezita să facă toate corecţiile necesare în sensul reducerii tarifelor care se vor dovedi că sunt afectate de înțelegeri anticoncurențiale pe piața de energie. 

